**Obrazac sažetka poziva**

**„Razvoj vodnokomunalne infrastrukture aglomeracije Pleternica“**

**(Projekt Pleternica)**

1. Cilj poziva

Cilj ovog postupka je usklađivanje aglomeracije Pleternica s Okvirnom direktivom o vodama (2000/60/EC) i Direktivom o pročišćavanju komunalnih otpadnih voda (91/271/EEZ) kako bi se postiglo i očuvalo dobro stanje voda radi zaštite života i zdravlja ljudi, te zaštite vodnih i o vodi ovisnih ekosustava.

Projekt se sastoji od izgradnje i rekonstrukcije sustava odvodnje što uključuje izgradnju kolektora ukupne duljine 44.650 m, izgradnju objekata na sustavu odvodnje (19 crpnih stanica, 6 retencijskih bazena i 10 kišnih rasterećenja) te rekonstrukciju dva tlačna cjevovoda ukupne duljine 920 m i rekonstrukciju objekata na sustavu odvodnje (4 kišna rasterećenja, 2 crpne stanice). Projekt uključuje također i izgradnju uređaja za pročišćavanje otpadnih voda III. stupnja pročišćavanja i kapaciteta uređaja 15.300ES te nabava opreme za održavanje sustava odvodnje.

Projektom se doprinosi ostvarivanju specifičnog cilja 6ii2: *Razvoj sustava prikupljanja i obrade otpadnih voda s ciljem doprinosa poboljšanju stanja voda doprinoseći većoj stopi priključenosti stanovništva na javne sustave odvodnje i većoj količini otpadne vode koja se pročišćava na odgovarajućoj razini nakon prikupljanja,* Operativnog programa „Konkurentnost i kohezija“ te provedbi obveza preuzetih tijekom procesa pregovora za pristupanje Republike Hrvatske u EU sadržanih u Ugovoru o pristupanju Republike Hrvatske Europskoj uniji te prenesenih u Višegodišnji program gradnje komunalnih vodnih građevina za razdoblje 2014-2023.

1. Ukupna raspoloživa sredstva

Ukupna raspoloživa bespovratna sredstva Kohezijskog fonda za projekt „Razvoj vodnokomunalne infrastrukture aglomeracije Pleternica“ iznose 99.099.103,00 kuna.

1. Raspoloživa sredstva po prijavitelju (min. – maks. iznos ako je relevantno)

Nije primjenjivo.

1. Predviđeni intenzitet potpore

Maksimalna stopa sufinanciranja sredstvima KF-a (u odnosu na iznos prihvatljivih izdataka) utvrđuje se na temelju financijskog jaza izračunatog u skladu s metodološkim smjernicama sadržanim u Vodiču za izradu analize troškova i koristi odnosno u skladu su s delegiranim aktima Komisije iz članka 61. stavka 3. Uredbe (EU) br. 1303/2013. Stopa sufinanciranja prihvatljivih troškova za projekt „Razvoj vodnokomunalne infrastrukture aglomeracije Pleternica“ iznosi 70,07%.

Preostali dio sufinanciranja čini nacionalna komponenta sufinanciranja koja se određuje prema modelu određenom Višegodišnjim programom gradnje komunalnih vodnih građevina koji je donijela Vlada RH (Odluka o donošenju Višegodišnjeg programa gradnje komunalnih vodnih građevina; „Narodne novine“, broj 117/2015).

1. Prihvatljivi prijavitelji

Sukladno Operativnom programu „Konkurentnost i kohezija“ prihvatljivi prijavitelji unutar specifičnog cilja 6ii2 su javni isporučitelji vodnih usluga. Prihvatljivi prijavitelj za projekt „Razvoj vodnokomunalne infrastrukture aglomeracije Pleternica“ je Tekija d.o.o.

1. Prihvatljive aktivnosti

Aktivnosti koje su prihvatljive za financiranje kako bi se postigli ciljevi Postupka dodjele su:

* mjere kojima se povećava priključenost stanovništva na javne sustave odvodnje izgradnjom i rekonstrukcijom javnog sustava odvodnje. Mjere uključuju izgradnju kolektora, retencijskih bazena, kišnih rasterećenja i crpnih stanica, također i rekonstrukciju tlačnih cjevovoda, crpnih stanica i kišna rasterećenja;
* nabava opreme za održavanje sustava odvodnje - Kamion-cisterna za prijevoz mulja i nabava Nadzorno upravljačkog sustava;
* izgradnja uređaja za pročišćavanje otpadnih voda;
* mjere nadzora građevinskih radova te promidžbe i vidljivosti projekta.

1. Geografska ograničenja

Projekt se provodi na području Požeško-slavonske županije, na distribucijskom području Tekija d.o.o., na području Grada Pleternica te dijelovima Grada Požege i Općine Jakšić.

1. Administrativni podaci

S obzirom na to da se radi o izravnoj dodjeli bespovratnih sredstava za strateški projekt rok za podnošenje projektnog prijedloga nije definiran.